*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*70. számú előterjesztés*

Bátaszék Város Önkormányzata Képviselő-testületének 2019. március 13-án,

16,00 órakor megtartandó ülésére

*Bátaszéki Sport Egyesület részére 2018-2019. évi TAO sportfejlesztési támogatás önerejének biztosítása*

|  |
| --- |
| **Előterjesztő:** dr. Bozsolik Róbert polgármester **Készítette:** Mórocz Zoltán pénzügyi irodavezető**Törvényességi ellenőrzést végezte:** **Tárgyalja:**Pénzügyi és Gazdasági Bizottság: 2019.03.12.KOIS Bizottság: 2019.03.11. |

 **Tisztelt Képviselő-testület!**

A Bátaszéki Sport Egyesület elnöke 2019. március 7-én az előterjesztés mellékletét képező sportfejlesztési támogatási kérelemmel kereste meg a polgármestert, illetve a képviselő-testületet. A kérelemben ismerteti, hogy a Sport Egyesület 2018.04.30-án sporttámogatási kérelmeket (sportfejlesztési programot) nyújtott be a Magyar Labdarúgó Szövetséghez, valamint a Magyar Kosárlabdázok Országos Szövetségéhez, mint szakszövetségekhez, melynek több eleme Bátaszék Város Önkormányzatának segítségével meg is valósulhat. A TAO támogatások sikeres beérkezése teszi lehetővé az egyesület utánpótlás nevelési feladatainak megvalósítását, tehát kulcskérdés az egyesület biztonságos működése tekintetében.

A szakszövetségektől az elmúlt év második felében megkapták a jóváhagyó határozatokat, mely alapján a BSE Kosárlabda Szakosztálya 7 088 549 Ft-os támogatásban, a BSE Labdarúgó Szakosztálya (a műfüves pálya világításával együtt) 47 581 117 Ft-os támogatásban részesül.

A határozat értelmében a fejlesztési támogatások 70%-os, míg az utánpótlás nevelés támogatása 90 %-os támogatás intenzitással bír.

A szakszövetségek által jóváhagyott keretösszegek erejéig van lehetősége az egyesületnek támogató vállalkozásokat megkeresni, akik a fizetendő társasági adójuk terhére támogatási szerződés útján támogathatják az utánpótlás nevelési feladatokat, valamint a sportfejlesztéseket.

Az engedélyező határozatok birtokában több helyi és környékbeli vállalkozást megkerestünk támogatási kérelmünkkel és az eddigi ígérvények alapján a teljes támogatási összeget meg tudják szerezni a 2018/2019-es évadra.

A kérelembe az **utánpótlás nevelési feladatok ellátására** az alábbi önerőtámogatásokat kéri az egyesület:

**Labdarúgó szakosztály** a 12 692 731 Ft összköltségű programhoz **1 274 443 Ft önerő támogatást,** a képzési programok 606 001 Ft összköltségű programhoz **304 523 Ft önerő támogatást**;

**Kosárlabda szakosztály** a 4 664 109 Ft összköltségű programhoz **470 647 Ft önerő támogatást;**

**A tárgyi eszközök beszerzésére vonatkozó önerő támogatási kérelem:**

**Labdarúgó szakosztály** a mellékletben részletezettek alapján a 2 869 228 Ft összköltségű **programelemhez 866 836 Ft önerő támogatás;**

**Kosárlabda szakosztály** a 344 799 Ft összköltségű programhoz **104 169 Ft önerő támogatás**

**Műfüves sportpálya csapadékvíz elvezetés terveire 615 950 Ft támogatás.**

Összesítve egyesületi szinten 2 049 613 Ft önerő támogatást igényel a BSE utánpótlás nevelési célokra, míg 1 586 955 Ft támogatást a tárgyi eszközök beszerzéséhez, mely összesen 3.636.568 Ft.

Az önkormányzat a 2018. évi költségvetés összeállításakor támogatva a BSE akkori kérelmét 1 millió forinttal megemelte a támogatás összegét az utánpótláshoz kötődő TAO önerő biztosítása érdekében. Tekintettel arra, hogy 2019. évben a BSE működési támogatásának mértéke és az ehhez kapcsolódó támogatási elv sem változott, így az önkormányzat részéről úgy tekintjük, hogy a TAO utánpótláshoz a város a működési támogatás biztosításával már 1 millió forintot biztosított.

**Ez alapján javasoljuk, hogy TAO utánpótlás nevelési célokra 1.049.613 Ft, TAO tárgyi eszköz beszerzésre 971.005 Ft, míg tervkészítési költségekre 615.950 Ft-ot biztosítson az önkormányzat.**

Kérésüket támogatva, az alábbi határozati javaslat elfogadását javasoljuk:

**H a t á r o z a t i j a v a s l a t :**

**A Bátaszéki Sport Egyesület részére 2019. évi sportfejlesztési támogatás megállapítására**

Bátaszék Város Önkormányzatának Képviselő-testülete a Bátaszéki Sport Egyesület (7140 Bátaszék, Szabadság u. 4.,adószám: 19952819-1-17) részére az alábbi támogatásokat biztosítja:

1. TAO utánpótlás-nevelési célok megvalósítása érdekében 1.049.613 Ft működési célú;
2. TAO jelen határozat melléklete szerinti tárgyi eszköz beszerzési célok érdekében 971.005 Ft felhalmozási célú;
3. a megvalósítandó műfüves sportpálya vízelvezetési tervei elkészítéséhez 615.950 Ft felhalmozási célú, összesen 2.636.568 Ft vissza nem térítendő támogatást biztosít, melynek fedezete az önkormányzat 2019. évi költségvetésben BSE TAO önerő céltartalékként elkülönített 2.446.000 Ft, valamint az általános tartalék keretből 190.568 Ft;
4. felhatalmazza a város polgármesterét a támogatási szerződés aláírására.

*Határidő:* 2019. március 20.

*Felelős:* Kondriczné dr. Varga Erzsébet jegyző

(a határozat megküldéséért) és

 Dr. Bozsolik Róbert polgármester

 (a támogatási szerződés megkötéséért)

*Határozatról értesül:* Bátaszéki Sport Egyesület

 Bátaszéki KÖH pénzügyi iroda

 irattár

… /2019.(III. 13.) önkormányzati határozat melléklete

|  |  |  |  |
| --- | --- | --- | --- |
| **BSE 2018/2019 TAO támogatásához kapcsolódó fejlesztések** |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Kategória Tárgyi eszk. Nem Ingatlan** | **Megnevezés** | **Db** | **mennyiség** | **Egységár** | **Beszerzési ár(bruttó)** | **Támogatás** | **Önerő** |
| Pályakarbantartó gép | Locsolótömlő | tekercs | 2 | 70 000 | 140 000 | 97 118 | 42 882 |
| Pályakarbantartó gép | Öntöző dob | db | 1 | 120 000 | 120 000 | 83 244 | 36 756 |
| Informatikai beruházás | számítógép, laptop | db | 1 | 220 000 | 220 000 | 152 613 | 67 387 |
| Informatikai beruházás | nyomtató | db | 1 | 100 000 | 100 000 | 69 370 | 30 630 |
| Berendezési eszköz | szárítógép | db | 1 | 460 000 | 460 000 | 319 101 | 140 899 |
| Pályakarbantartó gép | utánfutó | db | 1 | 400 000 | 400 000 | 277 479 | 122 521 |
| Pályakarbantartó gép | homokszóró | db | 1 | 130 000 | 130 000 | 90 181 | 39 819 |
| Pályakarbantartó gép | kiegészítő tartozékok | db | 1 | 1 260 000 | 1 260 000 | 874 059 | 385 941 |
| Kosárlabda Szakosztály | Informatikai fejlesztés |  |  |  | 344 799 | 240 630 | 104 169 |
| **Tárgyi eszköz (nem ingatlan)** | **Összesen** |  |  |  | **3 174 799** | **2 203 794** | **971 005** |
|   |   |   |   |   |   |  |  |